# ¿Quién diablos es Juliette?

¿Quién diablos es Juliette? és una pel·lícula mexicana documental de 1997, escrita i dirigida per Carlos Marcovich i protagonitzada per Yuliet Ortega i Fabiola Quiroz. Se'l considera el documental mexicà més vist, i també és considerat com un dels documentals que van marcar la dècada de 1990 al cinema mexicà. Es va estrenar el 5 de setembre de 1997 al Canadà.

## Sinopsi

La narració gira entorn de la història real de Yuliet, una prostituta adolescent cubana i Fabiola, una model mexicana.

## Repartiment

* Yuliet Ortega
* Fabiola Quiroz
* Jorge Quiroz
* Victor Ortega
* Michele Ortega
* Salma Hayek
* Benny Ibarra
* Francesco Clemente
* Daniel Giménez Cacho
* Oneida Ramírez

## Producció

Va ser filmada entre octubre de 1995 i gener de 1997 a l'Havana, Nova York, Los Angeles, Morelia i Ciutat de Mèxic. Quan Marcovich estava a Cuba per filmar un vídeo de Benny Ibarra, amb la model mexicana Fabiola Quiroz, una adolescent —Yuliet Ortega— se'ls va acostar a demanar-los diners i Marcovich la va convidar a sortir al vídeo, simplement perquè s'assemblava a la model. D'aquesta trobada va néixer la idea de la pel·lícula desenvolupada sense assajos o guió.

## Llançament

Va ser exhibida en les següents dates:
* Canadà: 5 de setembre de 1997 al Festival Internacional de Cinema de Toronto.
* Estats Units: gener de 1998 al Festival de Cinema de Sundance
* Països Baixos: 2 de febrer de 1998 al Festival Internacional de Cinema de Rotterdam
* Suïssa març de 1998 al Festival de Cinema Internacional de Friburg.
* Argentina: 5 d'abril de 1999 al Festival Internacional de Cinema Independent de Buenos Aires

## Recepció

Sobre aquest film es va opinar:
| « | Marcovich va trencar els motlles i va treballar en una idea seva, va aconseguir una història que captiva..., es va burlar de si mateix —«els directors només prenen cafè i trien una model per a ficar-se al llit amb ella»— i del seu treball —Salma i Benny apareixen com a elements de burla i d'autenticitat de la història—, i fins es va donar el luxe de resoldre l'enigma de Juliette i Fabiola..., almenys fins al capítol en què les abandonem i sortim de la sala amb la il·lusió de conèixer-les... Quant a altres punts merament cinematogràfics, l'edició és meravellosa —la cinta requereix una sincronia impecable, i la té—, i aquest és un aspecte a esmentar, ja que tot es forma a partir de seqüències molt curtes que han d'anar relacionades. En el visual és òbvia l'experiència fotogràfica del director: hi ha escenes grandioses, com la presa aèria de Xochimilco, el dic cubà amb els nens jugant en l'aigua en càmera lenta o la seqüència leit motiv dels arcs en la cerca de Juliette... En definitiva, una gran, gran cinta... | » |
| — Cinengaños |||
Alejandra Szir al lloc web Filmonline.com.ar va escriure:
| « | "És una pel·lícula atractiva. No sols per la seductora i alegre Juliette, sinó perquè es produeix un joc entre el director i les persones que estan davant de la càmera." | » |

## Premis (1998)

* Premi Ariel a la millor edició.
* Premi Ariel a la Millor Opera Prima.
* Candidat al Premi Ariel a la Millor Fotografia.
* Candidat al Premi Ariel al Millor argument original escrit per a cinema.
* Premi Especial del Jurat en el Festival Internacional de Cinema de Cartagena de Indias.
* Candidat al Premi Índia Catalina d'Or a la millor pel·lícula del Festival de Cartagena.
* Premi Ecumènic del Jurat del Festival Internacional de Cinema de Friburg.
* Gran Premi del Festival de Friburg, compartit amb Pizza, birra, faso.
* Premi de la Crítica al Festival Internacional de Cinema de Guadalajara.
* Premi FIPRESCI al Festival Internacional de Cinema de l'Havana.
* Gran Premi en el Festival de Cinema d'Ourense (Galícia).
* Candidat al Premi Tigre del Festival Internacional de Cinema de Rotterdam.
* Premi a la Millor Pel·lícula d'Amèrica Llatina en el Festival de Cinema de Sundance.
* Esment Especial en el Festival Internacional de Cinema Llatinoamericà de Tolosa.

## Referències

* ↑ «¿Quién diablos es Juliette?». [Consulta: 17 setembre 2013].
* ↑ Guergana Velitchkova Tzatchcova. «El giro subjetivo del nuevo documental mexicano». [Consulta: 17 setembre 2013].
* ↑ ¿Quién diablos es Juliette? a cinema22
* ↑ Maslin, Janet «Various Guises of Misery in Sundance Winners». The New York Times, 26-01-1998 [Consulta: 6 agost 2006].
* ↑ «Còpia arxivada», diciembre 1997. Arxivat de l'original el 2016-03-04. [Consulta: 3 abril 2021].
* ↑ Manrupe, Raúl; Portela, María Alejandra. Un diccionario de films argentinos III 2003-2009. Buenos Aires: Editorial Corregidor, 2010, p. 204. ISBN 950-05-1913-7.
* ↑ McClanahan, Erik «Brotherly love: A conversation with "Rudo y Cursi" director Carlos Cuarón». Twin Cities Daily Planet, 01-06-2009 [Consulta: 6 agost 2006].

## Enllaços externs

* ¿Quién diablos es Juliette?, tràiler a Dailymotion
* Consuming Cubanas: ¿Quién diablos es Juliette? de Lucía M. Suárez. A: Cuban Studies Vol. 42 (2011), pp. 155-171 (17 pages) Published By: University of Pittsburgh Press